મુખ્યમંત્રીએ કહ્યું હતું કે આરોગ્ય, સાહિત્ય, પત્રકારત્વ ક્ષેત્રે તેઓ સમાજને ખૂબ સારી સેવાઓ પ્રદાન કરી રહ્યા છે. તેઓ અમેરિકામાં વસતા ગુજરાતીઓ-ભારતીયોને મદદરૂપ થઈ રહ્યા છે. જીવનમાં બીજાને ઉપયોગી થવાનો ભેખ તેમણે ધારણ કર્યો છે. અમેરિકામાં પણ તેઓ ગુજરાતની-ગુજરાતીઓની સતત ચિંતા કરે છે ત્યારે ભગવાન તેમને સેવાકીય કાર્યો કરવા માટે ખૂબ શક્તિ પ્રદાન કરે તેવી પ્રાર્થના છે. આ કાર્યક્રમ થકી યોગ્ય વ્યક્તિનું સન્માન કરવા બદલ સાહિત્ય પરિષદ અભિનંદનને પાત્ર છે.